ہنر مندی کے فروغ اور صنعت کاری کی وزارت
جناب دھرمیندر پردھان نے ڈیجیٹل صلاحیت سازی اور اُبھرتی ہوئی ٹیکنالوجیوں میں ہنرمندی کے لیے آئی بی ایم کےساتھ مفاہمت نامے پر دستخط کی تقریب کی صدارت کی
ڈیجیٹل طور پر ہنرمند ہمارے نوجوان صنعت کار بننے اور معاشرے کے دولت پیداکرنے والوں کی صلاحیت حاصل کرسکتے ہیں: جناب دھرمیندر پردھان
تعلیم اور ہنرمندی کے فروغ اور صنعتکاری کے مرکزی وزیر جناب دھرمیندر پردھان نے آج تعلیم اور ہنرمندی کے فروغ اور صنعتکاری کی وزارتوں کی ایجنسیوں اور آئی بی ایم کے درمیان 8 مفاہمت ناموں پر دستخط کی تقریب کی صدارت کی اور اس موقع پر کلیدی خطبہ دیا۔
تقریب میں اظہار خیال کرتے ہوئے جناب دھرمیندر پردھان نے کہا کہ بھارت اپنی وسیع نوجوان آبادی کے ساتھ زبردست صلاحیتوں کی کگار پر کھڑا ہے۔ زیادہ آبادی کے اس فائدے کو حاصل کرنے کے لیے نوجوانوں کو آج کی جدید افرادی قوت بنانے کے لیے ہنرمندی میں مہارت ضروری ہے۔ یہ اشتراک ہمارے اسکل انڈیا کے وِژن کوآگے بڑھاتا ہے اور آئی بی ایم کے اسکلس بلڈ پلیٹ فارم کو استعمال کرتے ہوئے اُبھرتی ہوئی ٹیکنالوجی میں ڈیجیٹل ہنرمندی کی تربیت اور صلاحیت سازی کے وِژن کو آگے بڑھاتا ہے۔ انہوں نے کہا کہ آج جو یہ شراکت داریاں ہوئی ہیں وہ ہمارے آموزگاروں کو ٹیکنالوجی کی حقیقی صلاحیت سے فائدہ اٹھانے اور انہیں مستقبل کے دولت پیدا کرنےو الوں اور سماج کے صنعتکار بنانے میں مدد کریں گی۔
مفاہمت ناموں کے تحت بھارت میں نوجوانوں کو مستقبل کی صلاحیتوں سے لیس بااختیار نوجوان تیار کرنے کی خاطر تربیتی کورس فراہم کیے جائیں گے۔ اس اشتراک میں اسکولی تعلیم ، اعلیٰ تعلیم اور اُبھرتی ہوئی ٹیکنالوجی جیسے اے آئی  ، سائبر سیکورٹی ، کلاؤڈ کمپیوٹنگ اور پیشہ ورانہ ترقیاتی مہارت کے آموزگاروں کے لیے ایک مشترکہ نصاب تیار کرکے متعلقہ پیشہ ورانہ مہارتوں پر توجہ مرکوز کی جائے گی۔ ایم او ای اور ایم ایس ڈی ای کے ساتھ آئی بی ایم کااشتراک تعلیم کی تین بنیادی سطحوں پر محیط ہے۔
اسکولی تعلیم: آئی بی ایم ہائی اسکول کے طلباء ، اساتذہ اور تربیت کاروں کو نوودے ودیالیہ سمیتی  ، نیشنل کاؤنسل فار ٹیچر ایجوکیشن  اور کیندریہ ودیالیہ سنگٹھن  کے ذریعے شناخت کردہ اسکولوں میں آئی بی ایم اسکل بلڈ سے ڈیجیٹل مواد تک رسائی فراہم کریگا۔ یہ پروگرام ویبیناروں اور آئی بی ایم کے سی ایس آر نافذ کرنے والے ساجھیداروں کے ذریعے منعقدہ ورک شاپس کے ذریعے آن لائن فراہم کیا جائے گا۔
اس کے علاوہ آئی بی ایم گیارہویں اور بارہویں جماعت کے لیے سی بی ایس ای کے اے آئی نصاب کو جدید بنائے گا، ہائی اسکول کے طلباء کے لئے سائبر ہنرمندی اور بلاک چین نصاب تیار کریگا جسے آئی بی ایم اسکل بلڈ پر رکھا جائیگا۔
اعلیٰ تعلیم: آئی بی ایم اپنے سی ایس آر نافذ کرنے والے ساجھیداروں کےذریعے اعلیٰ تعلیم کے محکمے،تکنیکی تعلیم کی کُل ہند کونسل ، نیشنل انسٹی ٹیوٹ آف الیکٹرانکس اینڈ انفارمیشن ٹیکنالوجی ، نیشنل انسٹی ٹیوٹ آف ٹیکنیکل ٹیچرس ٹریننگ اینڈ ریسرچ  چنڈی گڑھ اور آئی بی ایم اسکل بلڈ کی فیکلٹی اور آن بورڈ طلباء کے ساتھ قریبی تعاون سے کام کریں گے اور انہیں ڈیجیٹل مواد تک رسائی فراہم کرنے، عملی آموزش اور تازہ ہنرمندی تک رسائی فراہم کریں گے اور انہیں تکنیکی کریئر اپنانے میں مدد کریں گے۔
- پیشہ ورانہ ہنرمندی: آئی بی ایم ایم ایس ڈی ای کے ساتھ اپنی مرکزی ساجھیداری کو جاری رکھے گا اور ڈائریکٹوریٹ جنرل آف ٹریننگ  کے ساتھ قریبی تعاون سے کام کریگا اور اس میں شامل متعلقہ ریاست کے پیشہ ورانہ تعلیم اور ہنرمندی کے محکموں بشمول ملازمت کے خواہشمند ، طویل مدت سے بے روزگار افراد اور اسکول چھوڑ دینے والا طلباء کو آئی بی ایم اسکل بلڈ میں شامل کریگا اور انہیں ضروری تکنیکی اور پیشہ ورانہ مہارت حاصل کرکے دوبارہ افرادی قوت میں شامل ہونے میں مدد کریگا۔
-----------------------
ش ح۔ و ا ۔ ع ن
U NO: 10104
(Visitor Counter : 21